समाज को नुकसान पहुंचाने वाले गायकों का हो सामाजिक बहिष्कार: पराशर
भिवानी | हरियाणाफोटोग्राफर संघ ने समाज को बांटने वाले गाने गाने वाले कलाकारों का सामाजिक बहिष्कार करने की मांग की है। एक बयान में संघ के प्रदेशाध्यक्ष जितेंद्र पराशर ने कहा कि जिस प्रकार हरियाणवीं गीतों में कुछ अपरिपक्व कलाकारों द्वारा जिस फूहड़ता और मनमर्जी की विषैली व्यवस्था तैयार करके हरियाणवी संस्कृति को नुकसान पहुंचाया जा रहा है वे समाज को बांटने का काम कर रहे है। उन्होंने कहा कि हाल ही में एक समाज की बहु बेटियों पर बनाए गए गाने के बदले दूसरे समाज के द्वारा भी गाना प्रसारित किया गया है, जो की गलत है। इससे हमारी बेटियों के सम्मान को ठेस पहुंचा है। इसलिए हम सब को मिल जुल कर ऐसे गायक कलाकारों सामाजिक बहिष्कार करना चाहिए।
hin_Deva hin_Deva